ai4bharat/Pralekha huggingface dataset:
وزارت سیاحت
وزارت برائے اطلاعات و نشریات اور پرساربھارتی بھارت پرو2021 کے لئے تیار
، بھارت پرو، جو کہ ایک زبردست تقریب ہے، ہر سال یوم جمہوریہ تقریبات کے موقع پر منعقد کی جاتی ہے۔ اس تقریب میں حب الوطنی کا جذبہ پیدا کرنے کا تصور پنہاں ہے ، ساتھ ہی اس سے ملک کی مالامال اور متنوع ثقافت کا اظہار بھی ہوتا ہے۔ 26 سے 31 جنوری 2021 کے درمیان منعقد ہونے والا بھارت پرو،اس مرتبہ کووِڈ وبائی مرض کے نتیجے پی میں پیدا ہوئی صورتحال کی وجہ سے وزارت سیاحت کے ذریعہ ورچووَل پلیٹ فارم پر منعقد ہوگا۔ اس ورچووَل پلیٹ فارم میں ریاستوں، مرکز کے زیر انتظام علاقوں اور مختلف وزارتوں کی تھیم پویلین بھی شامل ہوں گی۔ بھارت پرو کا موضوع آتم نربھر بھارت اور ایک بھارت شریشٹھ بھارت پر بھی مرتکز ہوگا۔
قومی براڈ کاسٹر ، پرسار بھارتی ثقافتی گوناگونیت اور قومی یکجہتی کے فروغ میں اہم کردار ادا کرتا ہے۔ پرسار بھارتی بھی بھارت پرو کے ورچووَل پلیٹ فارم پر اپنا اسٹال کی نمائش کرے گا اور یہ اپنے پروگراموں کی جھلکیوں کے ذریعہ ایک بھارت شریشٹھ بھارت کے تئیں اپنی کوششوں کو پیش کرے گا۔ ورچووَل اسٹال کی ایک جھلک نیچے دی گئی ہے۔
پبلی کیشن ڈویژن ، وراثت لفظوں کی، احساس ہندوستانیت کا، کے موضوع کے ساتھ اولین ورچووَل ’’بھارت پرو 2021‘‘ میں شرکت کرے گا۔ بھارت کی گوناگونیت اور جذبے کا جشن مناتے ہوئے، ڈی پی ڈی کی ورچووَل پویلین آرٹ اور ثقافت، تاریخ اور ورثہ، جدید بھارت کے معمار وں کی سوانح حیات پر بے شمار کتابوں کے علاوہ ’ایک بھارت شریشٹھ بھارت‘ سیریز کی کتابوں کی بھی نمائش کرے گا۔
گاندھی کے خیالات پر کتابیں شائع کرنے والے سرکردہ پبلشروں میں سے ایک، پبلی کیشن ڈیویزن مہاتما گاندھی پر منتخبہ کتابوں کی بھی نمائش کرے گا۔ وزیٹرس صدر جمہوریہ ، نائب صدرجمہوریہ اور وزیر اعظم کی تقاریر پر مشتمل کتابیں بھی براؤز کر سکتے ہیں، اس کے علاوہ بچوں کا ادب، قومی تحریک آزادی، راشٹرپتی بھون سیریز وغیرہ سمیت مختلف موضوعات پر کتابیں ملاحظہ کی جا سکتی ہیں۔
اپنی کتابوں کو نمائش کے لئے پیش کرنے کے علاوہ، پبلی کیشن ڈیویزن، یوجنا، کروکشیتر، آج کل اور بال بھارتی جیسے اپنے چار ماہانہ جرائد اور اپنے ہفتہ واری جریدے امپلائمنٹ نیوز کی بھی نمائش کرے گا۔ پبلی کیشن ڈیویزن کے یہ جرائد ترقی سے متعلق مسائل پر بات چیت کے لئے پلیٹ فارم فراہم کرتے ہیں ، ساتھ ہی یہ جرائد حکومت ہند کی کلیدی پہل قدمیوں کے تعلق سے شہریوں اور دیگر حصہ داران کو قومی نقطہ نظر سے واقف کرانے میں بھی مددگار ثابت ہوتے ہیں۔
بیورو آف آؤٹ ریچ کمیونی کیشن مہاتما گاندھی کی 150ویں سالگرہ کی نمائش کا مواد بھارت پرو کے اس ایڈیشن میں لےکر آرہا ہے۔اس میں نمائش کے تعلق سے ’سووَچھ بھارت، سشکت بھارت، باپو کے سپنوں کا بھارت‘ کے موضوع پر تصاویر، ویڈیوز، اینی میشن اور سوال و جواب شامل ہوں گے۔ ’سنکلپ سے سدھی تک‘ کے تحت حکومت ہند کے ذریعہ حاصل کی گئیں مختلف کامیابیوں کو اجاگر کرتے ہوئے ، وزیر اعظم جناب نریندر مودی کے اقوال کے ساتھ ’میرے خوابوں کا بھارت‘ کے موضوع پر کٹ آوٹ آف انڈیا میں مہاتما گاندھی پر ویڈیو اور متحرک اینی میشن بھی پیش کی جائیں گی۔ بقیہ نمائش کے حصے میں مہاتماگاندھی کی زندگی میں مختلف حصولیابیوں سے متعلق نایاب فوٹیج اور 50ویں آئی ایف ایف آئی کی تصاویر اور مختصر ویڈیو ز پیش کی جائیں گی۔
بھارت پرو 2021 کے لئے ویب سائٹ www.bharatparv2021.com
کابینہ
مرکزی کابینہ نے بھارت اور سورینام کے درمیان ، طبی مصنوعات کے ضابطوں کے میدان میں ایک مفاہمت نامے پر دستخط کرنے کو منظوری دی
 اور جمہوریت سورینام کی حکومت کی صحت کی وزارت کے درمیان ایک مفاہمت نامے کے بارے میں جانکاری دی گئی۔یہ مفاہمت نامہ طبی مصنوعات سے متعلق ضابطوں کے میدان میں تعاون کے بارے میں ہے۔ اس مفاہمت نامے پر دستخط صدر جمہوریہ ہند کے سورینام کے دورے کے دوران کئے گئے تھے۔
اس مفاہمت نامے کا مقصد طبی مصنوعات اور دیگر متعلقہ معاملات کے بار ے میں قوانین اور ضابطوں پر تعمیری مذاکرات کرنا ہے۔
مفاہمت نامے میں دواؤں کے معیار کو کنٹرول کرنے کی مرکزی تنظیم  اور جمہوریہ سورینام کی حکومت کی صحت کی وزارت کے درمیان بامقصد تعاون اور جانکاری کے تبادلے کے لئے ایک لائحہ عمل طے کیا گیا ہے۔ مفاہمت نامے کا تعلق بین الاقوامی ذمہ داریوں کے مطابق طبی مصنوعات کی ضابطہ کاری سے ہے۔ دونوں ضابطہ جاتی اتھارٹیز کے درمیان تعاون کے اصل میدانوں میں مندرجہ ذیل شامل ہیں:
a. ایک دوسرے کے ضابطہ جاتی فریم ورک کے فریقوں کے درمیان مفاہمت کو فروغ دینا، دونوں فریقوں کے لئے ضرورتوں اور طریقہ کار، نیز مستقبل میں استحکام کے ضابطہ جاتی اقدامات۔
b. جانکاری ،لیباریٹری کے اچھے طور طریقوں، اچھے کلینکل طور طریقوں، مینوفیکچرنگ کے اچھے طور طریقےاور دوا سازی سے متعلق چوکسی کے اچھے طور طریقے کا لین دین۔
c. بھارتی فارما کوپیا کو تسلیم کیا جانا۔
d. حفاظت سے متعلق جانکاری، جس میں دوا سازی سے متعلق چوکسی اور اس کے برخلاف واقعات ، خاص طورپر جہاں کہیں دوسرے فریق سے متعلق حفاظت کی تشویش ہو۔ اس میں دواؤں اور طبی آلات سے متعلق حفاظت کے بارے میں تشویش بھی شامل ہے۔
e. فریقوں کی طرف سے منعقدہ سائنسی اور پریکٹکل کانفرنسوں، سمپوزیمز ، سیمیناروں اور فورموں میں شرکت۔
f. باہمی طورپر جن میدانوں میں رضامندی کی جائے، ان میں صلاحیت سازی۔
g. بین الاقوامی فورموں میں تال میل۔
h. مشترکہ مفاد کے کوئی بھی دیگر میدان۔
اس مفاہمت نامے سے طبی مصنوعات کی برآمدات میں آسانی پیدا ہوگی، جس کے نتیجے میں غیر ملکی زر مبادلہ کی آمد ہوگی۔ یہ قدم آتم نربھر بھارت کی جانب ایک پیش رفت ہوگا۔
ضابطہ جاتی طور طریقوں کو یکجا کئے جانے سے، بھارت سے دواؤں کی برآمدات میں اضافہ کرنے میں مدد مل سکتی ہے اور اس کے نتیجے میں دوا سازی کے شعبے میں تعلیم یافتہ پیشہ ور افراد کے لئے روزگار کے اور زیادہ موقع پیدا کرنے میں بھی مدد مل سکتی ہے۔
دونوں ملکوں کی ضابطہ جاتی اتھارٹیز کے درمیان دستخط شدہ مفاہمت نامے سے دوا سازی سے متعلق، طبی مصنوعات کے ضابطوں کی بہتر مفاہمت میں آسانی ہوگی، جس میں دواسازی کے استعمال کے لئے خام مٹیریل ، بایولوجیکل مصنوعات، طبی آلات اور کاسمیٹک مصنوعات شامل ہیں۔
مفاہمت نامے سے فریقوں کے دائرہ کار میں، طبی مصنوعات،متعلقہ انتظامی اور ضابطہ جاتی معاملات سے متعلق میدانوں میں جانکاری اور تعاون کے تبادلے کو فروغ حاصل ہوگا۔
وزارت خزانہ
بھارت اور اے ڈی بی نے اتراکھنڈ میں پانی کی سپلائی اور صفائی ستھرائی کے نظام کو بہتر بنانے کے لئے 125 ملین امریکی ڈالر کے قرضہ جاتی معاہدے پر دستخط کئے
نئی دہلی، 7/دسمبر 2021 ۔ بھارت سرکار اور ایشیائی ترقیاتی بینک  نے آج 125 ملین امریکی ڈالر کے قرضہ جاتی معاہدے پر دستخط کئے۔ اس کا مقصد ریاست اتراکھنڈ کے دہرادون اور نینی تال شہروں میں پینے کے پانی کی سپلائی اور شہر بھر میں شمولیت پر مبنی صفائی ستھرائی خدمات تک محفوظ اور سستی رسائی کو بہتر بنانا ہے۔
وزارت خزانہ کے محکمہ اقتصادی امور کے ایڈیشنل سکریٹری جناب رجت کمار مشرا نے بھارت سرکار کی جانب سے اتراکھنڈ انٹیگریٹڈ اینڈ ریزیلینٹ اربن ڈیولپمنٹ پروجیکٹ کے لئے معاہدے پر دستخط کئے، جبکہ اے ڈی بی کی جانب سے اے ڈی بی کے انڈیا ریزیڈنٹ مشن کے کنٹری ڈائریکٹر جناب ٹیکیو کونیشی نے دستخط کئے۔
قرضہ جاتی معاہدے پر دستخط کے بعد جناب مشرا نے کہا کہ یہ پروجیکٹ تیزی کے ساتھ پھیلتے ہوئے ریاستی راجدھانی شہر دہرادون اور نینی تال میں شہری خدمات کو اپ گریڈ کرنے کی ضرورت کی تکمیل کریں گے۔ یہ وہ شہر ہیں جہاں روزانہ ہزاروں سیاح آتے ہیں۔ جناب مشرا نے کہا کہ بہتر واٹر اینڈ سینی ٹیشن خدمات سے صفائی ستھرائی کے بہترین طور طریقوں کو بھی فروغ ملے گا، جس سے مستقبل میں کسی وبا اور وبائی امراض سے لوگوں کی حفاظت کے کام میں مدد ملے گی۔
جناب کونیشی نے کہا کہ یہ پروجیکٹ مذکورہ دونوں شہروں میں واٹر سپلائی اور سینی ٹیشن سروس  کو بہتر بنانے کے لئے اے ڈی بی کے تعاون کی تکمیل ہے، جس میں اعلیٰ معیار کی سروس ڈیلیوری اور شہر بھر میں صفائی ستھرائی کے نظام کو یقینی بنانے پر توجہ مرکوز کی گئی ہے۔ جناب کونیشی نے مزید کہا کہ سسٹم آپریشن اور افیکٹ مینجمٹ کو ایڈوانس بنانے کے لئے کمپیوٹرائزڈ مینٹی نینس اور مینجمنٹ نظامات کو متعارف کرایا جائے گا۔ اس دوران یوزرس کی تسلی کا خیال بھی رکھا جائے گا۔
اس پروجیکٹ کے تحت 136 کلومیٹر واٹر پائپ سسٹم لگایا جائے گا، جو جنوبی دہرادون میں خراب واٹر نیٹ ورک کی جگہ لے گا، تاکہ 4000 شہری غریب اور کمزور گروپوں سمیت تقریباً 40000 لوگوں کو بھروسے مند اور مسلسل پانی کی سپلائی سہولت کو یقینی بنایا جاسکے۔ پانی کے مؤثر استعمال اور کنزپشن بلنگ کے لئے 5400 گھروں میں واٹر میٹر بھی لگائے جائیں گے۔
اس کے علاوہ اس پروجیکٹ کے تحت دہرادون میں سیویج ٹریٹمنٹ پلانٹ بھی لگائے جائیں گے، جس میں 256 کلومیٹر انکلوزڈ انڈر گراؤنڈ سیور نیٹورک اور 117 کلومیٹر اسٹارم واٹر ڈرینیج نیٹورکس ہوں گے، جس سے 15000 شہری غریب اور کمزور لوگوں سمیت تقریباً 138000 باشندوں کو فائدہ ہوگا۔ دہرادون میں مجموعی طور پر 17410 کنبوں کو اس سیویج سسٹم سے جوڑا جائے گا۔ نینی تال میں پرانے سیویج ٹریٹمنٹ پلانٹ کی جگہ ایڈوانسڈ ٹیکنالوجی اور ٹرنک سیور ری ہیبلٹیشن نظام کی تنصیب سے 154000 کی کل آبادی کو لچکدار اور بھروسے مند سینی ٹیشن خدمات کی فراہمی یقینی بنے گی۔
اے ڈی بی اپنے ٹیکنیکل اسسٹینس اسپیشل فنڈ سے 250000 ڈالر کی تکنیکی مدد  اور اپنے کلائیمیٹ چینج فنڈ سے 750000 ڈالر کی گرانٹ دستیاب کرائے گا، تاکہ موسم کے حساب سے سازگار شہری منصوبہ بندی اور ریاست کی ترقی کو مزید تقویت دی جاسکے۔ اس کے لئے ایک جامع تجزیہ کیا جائے گا۔ سائنس پر مبنی فیصلہ سازی میں مدد کی جائے گی، اسمارٹ کلائیمیٹ ریزیلینٹ اربن پلاننگ ٹولس کو فروغ دیا جائے گا اور صلاحیت سازی کے متعلق سرگرمیاں انجام دی جائیں گی۔
وزارت ماہی پروری، مویشی پروری و ڈیری
ماحولیات کے تحفظ کے لئے دودھ کے پاؤچ کو چھوٹا کریں، رعایت دیں اور دوبارہ استعمال کریں
نئی دہلی،21؍اگست،ملک میں دودھ کی صورت حال پر نظرثانی کے لئے آج مویشی پروری اور دودھ کے کاربار سے متعلق محکمے کے سکریٹری کی صدارت میں ایک اعلیٰ سطحی میٹنگ منعقد کی گئی۔ اس میٹنگ میں ریاستی امداد باہمی پر مبنی ڈیری کی فیڈریشنوں ، پرائیویٹ ڈیریوں کے سی ای او ؍ مینجنگ ڈائریکٹروں ، خواتین اور بچوں کی ترقی کی وزارت کے نمائندوں، اسکولی تعلیم اور خواندگی ، کامرس اور صنعت ، نیشنل ڈیری ڈیولپمنٹ بورڈ اور اپیڈا کے سینئر عہدے داروں اور نمائندوں نے شرکت کی۔
یوم آزادی کے موقع پر وزیراعظم نریندر مودی کے اعلان کے پیش نظر امول اور مدر ڈیری سے درخواست کی گئی کہ وہ دودھ کے پاؤچوں کو دوبارہ استعمال کرنے سے متعلق ایکشن پلان ؍ پروٹوکول مرتب کریں اور اس کو نافذ کرنے کے لئے دوسری دودھ کی فیڈریشنوں میں مشتہر کرنے کی خاطر مویشی پروری اور دودھ کے کاروبار سے متعلق محکمے کو فراہم کرے۔
مویشی پروری اور دودھ کے کاروبار سے متعلق محکمہ کے سکریٹری نے گجرات مل فیڈریشن  ، کرناٹک ملک فیڈریشن  ، پنجاب ملک فیڈریشن  ، مہاراشٹر ملک فیڈریشن  ، جیسی دودھ کی بڑی فیڈریشنوں سے درخواست کی ہے کہ وہ پاؤچ کو چھوٹا کریں، رعایت دیں اور پھر سے استعمال کریں، کی حکمت عملی کو مہم کے طور پر چلائیں۔ چھوٹا کریں کا مطلب ہے کہ وہ آدھے لیٹر کے پیکٹ کے مقابلے ایک لیٹر کے پیکٹ کی قیمت کو کم کرکے چھوٹے پاؤچ کے استعمال میں کمی کریں، رعایت کا مطلب ہے کہ خالی پاؤچ واپس لانے پر صارفین کو رعایت دیں اور پھر سے استعمال کا مطلب ہے کہ ان پاؤچوں کو سڑک کی تعمیر وغیرہ میں استعمال کریں۔
مویشی پروری اور ڈیری کے سکریٹری نے امداد باہمی پر مبنی دودھ کی تمام فیڈریشنوں اور پرائیویٹ ڈیریوں سے درخواست کی ہے کہ وہ گاندھی جینتی  تک پلاسٹک کے استعمال کو کم از کم آدھا کردیں۔ میڈیا سے بھی درخواست کی گئی ہے کہ وہ پلاسٹک کے استعمال کی حوصلہ شکنی کے لئے سوچھ بھارت جیسی مہم شروع کریں اور ماحول کو بہتر بنائیں۔
میٹنگ میں دودھ کی ڈبہ بندی میں دودھ کی دستیابی ، سپلائی ، قیمت اور در آمدات ؍ بر آمدات جیسے معاملات کا بھی جائزہ لیا گیا۔ دودھ کی خریداری کی قیمت میں یہ مشاہدہ کیا گیا کہ پورے ملک میں اس کی قیمت میں ایک سے دو روپے کا اضافہ ہوا ہے۔ نمائندوں سے درخواست کی گئی کہ وہ دودھ کی کوالٹی کے پہلو پر توجہ مرکوز کریں اور پیداوار کی لاگت کو کم کریں۔ میٹنگ میں متعلقہ فریقوں کی موجودگی کے پیش نظر مویشیوں کی افزائش ، ان کے چارے ، بیماریوں کے بندو بست وغیرہ پر بھی توجہ مرکوز کی گئی تاکہ اگلے پانچ برسوں میں پیداوار برآمدات اور کسانوں کی آمدنی دوگنا کرنے کی پالیسی مرتب کی جاسکے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-3807
(Visitor Counter : 45
کامرس اور صنعت کی وزارتہ
جوتے اور چمڑے کی صنعت کے لئے ڈیولپمنٹ کونسل کا قیام
نئی دہلی ،15ستمبر2020: محکمہ برائے صنعت اور اندرونی تجارت نے ایک نوٹیفکیشن جاری کرکے جوتے اور چمڑے کی صنعت کے لئے ڈیولپمنٹ کونسل قائم کی ہے۔ جناب آر کے گپتا دو سال تک ڈی سی ایف ایل آئی کے صدر رہیں گے۔چوبیس دیگر ممبران کو بھی نامزد کیاگیا ہے۔
جوتے اور چمڑے کی صنعت کے لئے ڈیولپمنٹ کونسل کا قیام بھارت میں جوتے اور چمڑے کے شعبوں کو مضبوط کرنے کے مقصد سے ترقیاتی اقدام کی تشکیل اور اس کے نفاذ کے لئے کیاگیا ہے۔گھریلو پیداوار کو بڑھانے اور برآمدات کی حوصلہ افزائی کے لئے ڈیولپمنٹ کونسل کو یہ ذمہ داری سونپی گئی ہے کہ وہ بھارت میں اعلی معیار کی ورلڈ کلاس جوتے اور چمڑے کی مصنوعات کے فروغ، ڈیزائننگ اور مینوفیکچرنگ کے لئے مستقبل کی جانب مائل وژن تیار کرے۔
بھارت کے گزٹ میں شائع ہونے والے آرڈر کی ایک کاپی منسلک ہے۔
وزارت دفاع
گوا بحری سمپوزیم  – 2021
اپنے سمندری پڑوسیوں کے ساتھ دوستانہ تعلقات کو فروغ دینے کی سمت میں ہندوستانی بحریہ نے 11 اور 12 مئی 2021 کو گوا کے نیول وار کالج کی زیر نگرانی ’جی ایم ایس-21‘ کی میزبانی کی۔ کووڈ-19 وبائی مرض کے سبب پہلی بار اس پروگرام کو ورچوئل طریقے سے منعقد کیا گیا تھا، جس میں ساحلی بحر ہند کے 13 ممالک کی بحریہ کے مندوبین کی آن لائن حصہ داری تھی۔ پروگرام میں بھارت، بنگلہ دیش، کومو روس، انڈونیشیا، میڈاگاسکر، ملائشیا، مالدیپ، ماریشس، میانمار، سیشلز، سنگاپور، سری لنکا اور تھائی لینڈ شامل تھے۔ جی ایم ایس-21 کا موضوع ’’سمندری حفاظت اور ابھرتے ہوئے غیر روایتی خطرے: بحر ہند کے علاقے میں واقع بحریہ کے لیے سرگرم رول نبھانے والے حالات‘‘ پر مرکوز تھا، جس میں ابھرتے مشترکہ سمندری خطرات سے نمٹنے کے لیے بحر ہند کے علاقے کی بحریہ کے درمیان صلاحیت سازی پر زور دیا گیا تھا۔
بحر ہند کے 21ویں صدی کے اسٹریٹیجک منظرنامہ کا ٹھکانہ بننے کے ساتھ ہی یہ سمپوزیم اُن متعلقین کو ایک ساتھ لانے میں تعمیری رول ادا کرے گا جن کی سمندری علاقے میں مشترکہ مفاد کے امور پر حکمت عملیاں، پالیسیاں اور نفاذ کی مشینری تیار کرنے میں رول رہا ہے۔ شراکت داروں کے درمیان بین عمل انگیزی بڑھانے کے لیے باہم معاون حکمت عملیاں پیش کرنے کے علاوہ اس پروگرام میں اہم سمندری امور پر اظہار خیال کے لیے ایک پلیٹ فارم مہیا کیا گیا، جس کے بعد موضوع پر مبنی مشاورت منعقد کی گئی۔
نیول وار کالج کے ڈپٹی کموڈور نتن کپور نے استقبالیہ تقریر کے ذریعے شرکت کرنے والے ممبران کا خیر مقدم کیا جس کے بعد سمپوزیم کا باقاعدہ افتتاح ریئر ایڈمرل سائی وینکٹ رمن، وی ایس ایم، کمانڈنٹ نیول وار کالج نے کیا۔ انہوں نے کلیدی خطبہ بھی دیا۔ کموڈور شانتنو جھا، کموڈور ، نے اپنی اختتامیہ تقریر میں گوا بحری سمپوزیم-21 کے دوران بیش قیمتی تعاون کے لیے تمام ممبر ممالک کا شکریہ ادا کیا۔
وزیراعظم کا دفتر
وزیر اعظم نے مسلم ورلڈ لیگ کے سکریٹری جنرل سے بات چیت کی
وزیراعظم جناب نریندر مودی نے مسلم ورلڈ لیگ کے سکریٹری جنرل عزت مآب شیخ ڈاکٹر محمد بن عبدالکریم العیسیٰ کے ساتھ بین مذاہب مذاکرات، انتہا پسند نظریات کی مخالفت، عالمی امن کو فروغ اور ہندوستان اور سعودی عرب کے درمیان شراکت داری کو مضبوط بنانے پر بات چیت کی۔
عزت مآب شیخ ڈاکٹر محمد بن عبدالکریم العیسیٰ کے ذریعے میٹنگ کے بارے میں کیے گئے ٹوئٹ کے جواب میں وزیر اعظم نے ٹوئٹ کیا:
’’مسلم ورلڈ لیگ کے سکریٹری جنرل اور مسلم دانشوروں کی تنظیم کے صدر عزت مآب شیخ ڈاکٹر محمد بن عبدالکریم العیسیٰ سے مل کر خوشی ہوئی۔ ہم نے بین مذاہب مذاکرات، انتہا پسند نظریات کی مخالفت، عالمی امن کو فروغ اور ہندوستان اور سعودی عرب کے درمیان شراکت داری کو مضبوط بنانے پر تبادلہ خیال کیا۔‘‘
بندرگاہوں، جہاز رانی اور آبی راستوں کی وزارت
بحر ہند کی بحری معیشت کو فروغ دینے کے اقدامات
بندرگاہوں ، جہازرانی اور آبی گزرگاہوں کے مرکزی وزیر جناب سربانند سونووال نے آج راجیہ سبھا میں ایک سوال کے تحریری جواب میں ایوان کو مطلع کیا کہ زمینی سائنس کی وزارت نے گہرے سمند رکے مشن  کا آغاز کیا ہے۔ گہرے سمندر کا مشن ایک کثیر وزارتی ، کثیر نظم وضبط پر مبنی پروگرام ہے جو گہرے سمندر کی ٹکنالوجی کی ترقی پر زور دیتا ہے جس میں گہرے سمندر میں کانکنی ،معدنیات کی تلاش وجستجو ، بحری نباتاتی تنوع کے لئے ٹکنالوجی اور 6000 میٹر تک کی گہرائی کے لئے آبدوزوں کی تیاری ، تحقیقی بحری جہازوں کی خریداری سمندروں میں آب وہوا میں تبدیلی سے متعلق مشاورتی خدمات ، گہرے سمندر کا مشاہدہ اور بحری حیاتیات کی صلاحیت سازی شامل ہے۔ گہرے سمندر کے مشن کی سرگرمیاں بحرہ ہند کی بحری معیشت کے امکانات کو فروغ دینے میں مدد کرے گا۔
ان لینڈ واٹر ویز اتھارٹی نے 21.94 لاکھ روپے کی لاگت سے کم توانائی سے چلنے والے دریائی سروے کے ڈرفٹر ڈرون  تیار کرنے کا کام انڈین میری ٹائم یونیورسٹی  کو دیا ہے۔ انڈین میری ٹائم یونیورسٹی  کو اب تک 14.47 لاکھ روپے جاری کئے جاچکے ہیں۔
جدید اور قابل تجدید توانائی کی وزارت
بھارتی قابل تجدید توانائی کی ترقی کی ایجنسی لمٹیڈ  گرین انرجی پروجیکٹس میں تمل ناڈو جنریشن اینڈ ڈسٹری بیوشن کارپوریشن لمٹیڈ  کی مددکرے گا- مفاہمت نامے پر دستخط کئے گئے
نئی دہلی 07 ستمبر2021: قابل تجدید توانائی کی ترقی کی بھارتی ایجنسی لمٹیڈ  نے آج قابل تجدید توانائی پروجیکٹوں کی ترقی میں اپنی تکنیکی مہارت فراہم کرنے اور فنڈ اکٹھا کرنے کے لئے تمل ناڈو جنریشن اینڈ ڈسٹری بیوشن کارپوریشن لمٹیڈ کے ساتھ ایک اقرار نامے پر دستخط کئے ہیں۔
مفاہمت نامے پر دستخط تمل ناڈو کے وزیر اعلیٰ جناب ایم کے اسٹالن اور دیگر شخصیات کی موجودگی میں آئی آئی ای ڈی اے کے چیئر مین اور منیجنگ ڈائریکٹر جناب پردیپ کمار داس اور ٹی اے این جی ای ڈی سی او کے سی این ڈی جناب راجیش لکھونی نے کئے ۔
مفاہمت نامے کے تحت آئی آر ای ڈی اے قابل تجدید توانائی پروجیکٹ کی ترقی ، نیلامی کے عمل کے بندوبست اور نفاذ میں تعاون کے لئے ٹی اے این جی ای ڈی سی او کو اپنی تکنیکی مہارت فراہم کرے گا۔ آئی آر ای ڈی اے قرض اکٹھا کرنے میں بھی ٹی اے این جی ای ڈی سی او کی مدد بھی کرے گا۔آئی آر ای ڈ ی اے امکانی سرمایہ کاروں کے درمیان دلچسپی بڑھنے کے لئے پری مارکیٹ سروے اور روڈ شو بھی اہتمام کرے گا۔
ٹی اے این جی ای ڈی سی او موثر قابل تجدیدانٹی گریشن کے لئے 3000 میگاواٹ کے پمپ اسٹوریج ہائیڈرو الیکٹرک پروجیکٹ مناسب بیٹری اسوریج اور دو ہزار میگاواٹ کے گیس پر مبنی پاور پلانٹ کے ساتھ 20 ہزار میگاواٹ کےشمسی پاور پروجیکٹ کا منصوبہ بنارہا ہے ۔ مذکورہ پروجیکٹوں کے لئے درکار قرض تقریباََ 132500 کروڑروپے ہے۔ آئی آر ای ڈی اے قابل تجدید توانائی سیکٹر کے سب سے بڑے لینڈر کی حیثیت سے آر ای پروجیکٹوں کے لئے مالی ضرورتوں کو پورا کرنے میں ایک اہم رول اداکرنے کے تئیں عہد بند ہے۔
ارضیاتی سائنس کی وزارت
شمال مغربی خلیجی بنگال کے شمال میں اڈیشہ مغربی بنگال کے ساحلوں کے اوپر ہواکا کم دباو اسی خطے میں گہرے ہواکے کم دباو میں شدت کے ساتھ تبدیل ہوگیا
نئی دہلی ،7 ؍اگست : شمال مغربی خلیجی بنگال کے شمال میں اڈیشہ ۔مغربی بنگال کے ساحلی علاقے کے اوپرکل کا ہواکم دباو شمال مغرب کی جانب بڑھ گیاہے اور 7اگست ،2019یعنی آج ہندوستانی وقت کے مطابق صبح سویرے ساڑھے پانچ بجے اسی خطے کے اوپر گہرے ہوا کے کم دباو میں شدت کے ساتھ تبدیل ہوگیاہے ۔شمال مغرب کی طرف بڑھتے ہوئے یہ صورت حال آج صبح ہندوستانی وقت کے مطابق ساڑھے آٹھ بجے 21.1ڈگری شمال میں ارض البلداور 87.4ڈگری مشرقی طول البلدمیں اڈیشہ کے بالاسورسے تقریبا65کلومیٹر جنوب مشرق میں اور دیگہا سے تقریبا60کلومیٹر جنوب ،جنوب مغرب میں واقع تھا ۔
توقع ہے کہ یہ شروع میں شمال مغرب کی طرف بڑھے گا اور7اگست ، 2019یعنی آج سہ پہرمیں بالاسورکے شمال کے قریب شمالی اڈیشہ ۔ مغربی بنگال کے ساحلوں کو پارکرلے گااوراس کے بعد مغربی شمال مغرب کی طرف بڑھ جائے گا۔
وارننگ
بھاری بارش کی وارننگچند مقامات پر بھاری سے بہت بھاری بارش کے ساتھ زیادہ ترمقامات پر ہلکی سے درمیانی سطح کی بارش ہوگی اور اگلے 24گھنٹوں کے دوران اڈیشہ اورچھتیس گڑھ کے دوردراز کے علاقوں میں انتہائی بھاری بارش 20سینٹی میٹرتک ہونے کی توقع ہے ۔اسی مدت کے دوران مشرقی مدھیہ پردیش میں بہت سے مقامات پر بھاری سے بہت بھاری اورانتہائی شدید بارش کے ساتھ بہت سے مقامات پرہلکی سے درمیابی سطح کی بارش ہوگی ۔ اسی مدت کے دوران گنگائی مغربی بنگال ، بہاراور جھارکھنڈ میں دوردراز مقامات پر بہت بھاری بارش کے ساتھ کچھ مقامات پر ہلکی سے درمیانی سطح کی بارش ہوگی ۔اگلے 24گھنٹے کے دوران شمالی آندھراپردیش اورتلنگانہ میں کچھ مقامات پر بہت بھاری بارش کے ساتھ کچھ مقامات پر ہلکی سے درمیانی سطح کی بارش ہوگی ۔ اس کے بعد 24گھنٹے کے دوران چھتیس گڑھ میں اگلے 48گھنٹے کے دوران ودربھ میں بھاری بارش ہوگی ۔اس نظام کے مغربی ، شمال مغربی علاقے میں حرکات وسکنات سے بہت بھاری بارش کے ساتھ کچھ مقامات پر ہلکی سے بھاری بارش ہونے کاامکان ہے ۔ 8اگست کو مغربی مدھیہ پردیش اورمشرقی راجستھان کے دوردراز علاقوں میں انتہائی بھاری بارش ہوگی ۔9اگست کو مغربی مدھیہ پردیش اورمشرقی راجستھان میں دوردراز کے علاقو ںمیں بھاری سے بہت بھاری بارش ہونے کا امکان ہے ۔
9اگست کو گجرات کے اوپر بہت بھاری بارش اورکچھ مقامات پر بھاری سے بہت بھاری بارش ہونے کے ساتھ بہت سے مقامات پرہلکی سے درمیابی سطح کی بارش ہوگی ۔
طوفان کی وارننگ
اگلے 12گھنٹے کے دوران مغربی بنگال ۔اڈیشہ کے ساحلوں کے پاس 65-55کلومیٹرفی گھنٹے کی رفتارسے تیز ہوائیں چلیں گی اوراس کی رفتاربڑھ کر 75کلومیٹرفی گھنٹے ہوجائے گی اوربعد میں 12گھنٹے کے بعد کی رفتار55-45فی گھنٹہ سے بڑھ کر 65کلومیٹرفی گھنٹہ رفتارہوجائے گی۔ 7اگست کو یعنی آج اڈیشہ ،گنگائی مغربی بنگال اورجھارکھنڈ کے اندرونی علاقوں میں تیز ہوائیں ،جن کی رفتار30سے 40کلومیٹرفی گھنٹہ ہوگی ،50کلومیٹرفی گھنٹے کی رفتارسے ہوجانے کا امکان ہے ۔
سمندرکے حالاتشمالی خلیجی بنگال اور اڈیشہ، مغربی بنگال کے ساحلی علاقوں میں اگلے 12گھنٹے کے دوران سمندری حالات کافی خراب رہیں گے اور اس کے بعد 12گھنٹے تک یہ حالات بہت زیادہ خراب ہوجائیں گے ۔
ماہی گیروں کے لئے انتباہ
اگلے 24گھنٹے کے دوران ماہی گیروں کو شمال مغربی خلیجی بنگال کے ساتھ اڈیشہ اور مغربی بنگال کے ساحلوں پر گہرے سمندرمیں ماہی گیری کے لئے نہ جانے کا مشورہ دیاجاتاہے ۔
وزیراعظم کا دفتر
جی -7سربراہی اجلاس کے ورکنگ سیشن 6 میں وزیر اعظم کا افتتاحی بیان
معززین،
سب سے پہلے، میں جاپان کے وزیر اعظم، عزت ماآب کشیدا کو جی-7 سربراہی اجلاس کے کامیاب انعقاد کے لیے مبارکباد پیش کرتا ہوں۔ عالمی غذائی تحفظ کے موضوع پر اس فورم کے لیے میرے پاس کچھ تجاویز ہیں:
خوراک کے ایک جامع نظام کی تشکیل جو دنیا کے سب سے زیادہ کمزور لوگوں پر توجہ مرکوز کرے، خاص طور پر چھوٹے کسانوں پر توجہ مرکوز ہو، ہماری ترجیح ہونی چاہیے۔ عالمی سطح پر کھاد کی سپلائی چین کو مضبوط کرنا ہوگا۔ ان میں سیاسی رکاوٹوں کو دور کرنا ہے اور توسیع پسندانہ ذہنیت جو کھاد کے وسائل پر قابض ہے اسے روکنا ہو گا۔ یہ ہمارے تعاون کا مقصد ہونا چاہیے۔
ہم دنیا بھر میں کھاد کے متبادل کے طور پر قدرتی کاشتکاری کا ایک نیا ماڈل تشکیل دے سکتے ہیں۔میرا ماننا ہے کہ ہمیں ڈیجیٹل ٹیکنالوجی کا فائدہ دنیا کے ہر کسان تک پہنچانا چاہیے۔ آرگینک فوڈ کو فیشن اسٹیٹمنٹ اور کامرس سے الگ کر کے اسے غذائیت اور صحت سے جوڑنا ہماری کوشش ہونی چاہیے ۔
اقوام متحدہ نے 2023 کو موٹے اناج کے بین الاقوامی سال کے طور پر قرار دیا ہے۔ موٹا اناج بیک وقت غذائیت، موسمیاتی تبدیلی، پانی کے تحفظ اور غذائی تحفظ کے چیلنجوں سے نمٹتا ہے۔ اس بارے میں آگاہی پیدا کی جانی چاہیے۔ خوراک کے ضیاع کو روکنا ہماری اجتماعی ذمہ داری ہونی چاہیے۔ یہ پائیدار عالمی غذائی تحفظ کے لیے ضروری ہے۔
معززین
کووڈ نے انسانیت کے تعاون اور مدد کے نقطہ نظر کو چیلنج کیا ہے۔ ویکسین اور ادویات کی دستیابی کو انسانی فلاح کی بجائے سیاست سے جوڑ دیا گیا۔ مستقبل میں صحت کی حفاظت کی کونسی شکل ہو اس پر خود احتسابی ضروری ہے۔ اس موضوع پر میرے پاس کچھ تجاویز ہیں:
صحت کی دیکھ بھال کے لچکدار نظام کا قیام ہماری ترجیح ہونی چاہیے۔
مجموعی حفظان صحت ہمارا نصب العین ہونا چاہیے۔ روایتی ادویات کا فروغ، توسیع اور مشترکہ تحقیق ہمارے تعاون کا مقصد ہونا چاہیے۔
ایک زمین - ایک صحت ہمارا اصول ، اور ڈیجیٹل ہیلتھ ، یونیورسل ہیلتھ کوریج ہمارا ہدف ہونا چاہیے۔
انسانیت کی خدمت میں ڈاکٹروں اور نرسوں کا متحرک ہونا ہماری ترجیح ہونی چاہیے۔
معززین ،
میرا ماننا ہے کہ ترقی کے ماڈل کو ترقی کی راہ ہموار کرنی چاہیے اور ترقی پذیر ممالک کی ترقی میں رکاوٹ نہیں بننا چاہیے۔ صارفیت سے متاثر ترقیاتی ماڈل کو تبدیل کرنا ہوگا۔ قدرتی وسائل کے مجموعی استعمال پر توجہ دینے کی ضرورت ہے۔ ہمیں مل کر ترقی، ٹیکنالوجی اور جمہوریت پر توجہ دینی ہوگی۔ ٹیکنالوجی کو جمہوری بنانا ضروری ہے۔ ٹیکنالوجی ترقی اور جمہوریت کے درمیان پل بن سکتی ہے۔
معززین ،
آج خواتین کی ترقی ہندوستان میں بحث کا موضوع نہیں ہے، کیونکہ آج ہم خواتین کی زیر قیادت ترقی کے علمبردار ہیں۔ ہندوستان کی صدر ایک خاتون ہیں جو قبائلی علاقے سے آتی ہیں۔ نچلی سطح پر 33 فیصد نشستیں خواتین کے لیے مختص ہیں۔ وہ ہمارے فیصلہ سازی کے عمل کا ایک لازمی حصہ ہیں۔ ہم نے ٹرانس جینڈر کے حقوق کو یقینی بنانے کے لیے قوانین بنائے ہیں۔ اور آپ کو یہ جان کر خوشی ہوگی کہ ہندوستان میں ایک ایسا ریلوے اسٹیشن ہے جو مکمل طور پر ٹرانس جینڈر لوگ چلاتے ہیں۔
معززین،
مجھے یقین ہے کہ آج کی ہماری بات چیت جی-20 اور جی-7 کے ایجنڈے کے درمیان ایک اہم ربط پیدا کرنے میں کارآمد ثابت ہوگی۔ اور عالمی جنوب کی امیدوں اور توقعات کو ترجیح دینے میں کامیاب ہوں گے۔
شکریہ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
5335
(
کامرس اور صنعت کی وزارتہ
چینی اشیاء پر پابندی کا معاملہ
نئی دہلی15دسمبر؍2021
تجارت و صنعت کی وزارت نے وزیر مملکت محترمہ انوپریا پٹیل نے آج لوک سبھا میں ایک تحریری جواب میں بتایا کہ سرکار اور صنعت کی جانب سے چین کے ساتھ کشیدہ تعلقات کا حوالہ دیتے ہوئے چین میں بنی اشیاء کی درآمدات کو بائیکاٹ کرنے کے لئے کچھ مشورے و تجاویز دیئے گئے ہیں۔ جون 2020ء میں بھی ایک رکن پارلیمنٹ کی جانب سے لداخ میں ایکچوئل کنٹرول لائن پر تنازع کی روشنی میں چین میں بنی تمام اشیاء پر پابندی لگانے کےلئے مشورے دیا گیا تھا۔
بھارت سرکار وقتاً فوقتاً قومی مفاد سے متعلق امور سمیت اشیاء کی درآمدات کی شروعات کےلئے مناسب اقدامات کرتی ہے۔بھارت اور چین دونوں ڈبلیو ٹی او کے اراکین ہیں اور کوئی بھی تجارتی پابندی کا نفاذ ڈبلیو ٹی او کے مطابق ہونا چاہئے۔حکومت وقتاً فوقتاً ان امور کا جائزہ لیتی ہے اور ایک جامع عالمی تجارتی حکمت عملی اپناتے ہوئے مختلف اسٹیک ہولڈروں کی جانب سے اٹھائے گئے خدشات کے حل کے لئے ڈبلیو ٹی او کے مطابق اقدامات کرتی ہے۔گھریلو صلاحیتوں کی مدد اور اُس کی توسیع کے لئے حکومت نے آتم نر بھر پالیسی کے مطابق پیداوار پر مبنی ترغیبی اسکیموں کے توسط سے گھریلو مینوفیکچرنگ کو فروغ دینے کی خاطر پالیسیوں کا نفاذ کیا ہے۔